En un entorn socieoconòmic que es sustenta en els pilars de la competitivitat i la liberalització de mercats, el sector productiu agrari i rural català necessita d'instruments quepermetin definir què produir, com produir i com vendre-ho amb la màxima eficiència i qualitat i respecte per la salut i el medi ambient.
El sector productiu agrari i rural català es troba immers, doncs, en un intens i constant procés d'adaptació i adopció de noves formes i tècniques de treball que permetin assolir aquests objectius.
Disposar de recolzament i assessorament tècnic per a que l'empresa agrària pugui dur a terme aquest procés amb èxit és cabdal per esdevenir competitiu.
El Reglament CE 73/2009 del Consell, de 19 de gener, obliga als estats membres de la Unió Europea a establir un sistema d'assessorament agrari sobre la gestió de terres i explotacions, la qual cosa suposà una oportunitat per al Govern de Catalunya d'articular el conjunt d'entitats de caràcter tècnic presents al territori dins d'un sistema que les empara i reforça.
El Decret 9/2012, de 17 de gener, regula el Sistema d'assessorament de Catalunya amb la voluntat d'orientar les empreses agràries catalanes cap a una major competitivitat, multifuncionalitat i foment d'actituds d'emprenedoria.
El Sistema d'assessorament agrari de Catalunya integra els serveis que ofereixen les entitats d'assessorament agrari que, als efectes d'aquest registre, s'entenen com: Les agrupacions de persones productores, les cooperatives o entitats privades o les seves unions o federacions, així com qualsevol altra persona jurídica, que desenvolupin la seva activitat en alguna de les àrees de coneixement relacionades amb la producció agrícola, producció ramadera i que alhora tinguin per objecte la prestació d'assistència i assessorament a persones agricultores, ramaderes i titulars d'empreses agràries.
El Registre d'entitats d'assessorament agrari de Catalunya depèn de la Direcció General d'Alimentació, Qualitat i Indústries Agroalimentàries del Departament d'Agricultura, la qual gestionarà el funcionament.
En el Registre d'entitats d'assessorament agrari de Catalunya s'han d'inscriure les entitats que presten serveis d'assessorament a les explotacions agràries de Catalunya, i que vulguin formar part del Sistema d'assessorament agrari de Catalunya.
Les entitats interessades han de presentar la comunicació corresponent davant el departament.
El model normalitzat de comunicació es pot descarregar del web de Tràmits gencat.
Per a la inscripció aquestes entitats han de presentar una comunicació davant del departament i han de complir els requisits següents:
Disposar almenys d'una oficina oberta al públic.
Disposar del personal tècnic assessor següent, atenent el nivell d'assessorament:
2.1 Assessorament en producció agrícola: inclou com a mínim un/a professional en vinculació contractual amb titulació universitària en l'àrea de coneixement de producció agrícola.
2.2 Assessorament en producció ramadera: inclou com a mínim un/a professional en vinculació contractual amb titulació universitària en l'àrea de coneixement de producció ramadera.
2.3 Assessorament integral agrari i rural: inclou com a mínim un/a professional en vinculació contractual amb titulació universitària en l'àrea de coneixement corresponent a la producció agrícola o a la producció ramadera i un/a professional amb titulació universitària en l'àrea de coneixement de gestió empresarial.
2.4 En el cas d'entitats d'assessorament que tinguin forma jurídica de societat professional legalment constituïda d'acord amb la normativa aplicable, els socis i sòcies professionals de l'entitat poden suplir el personal tècnic assessor previst als apartats b.1), b.2) i b.3) anteriors, sempre que tinguin la titulació requerida i compleixin les exigències que preveu l'apartat c) d'aquest article.
El personal tècnic assessor esmentat en els apartats anteriors s'ha d'acreditar en les condicions que s'estableix l'Ordre AAR/503/22009, de 18 de novembre, en un termini màxim de dos anys, comptats a partir de la data en què les entitats d'assessorament comuniquen en la fitxa registral la seva incorporació.
Un cop acreditat el personal tècnic, aquest ha de realitzar la formació contínua necessària per garantir l'actualització dels coneixements necessaris per dur a terme eficaçment la tasca d'assessorament.
Les oficines hauran de disposar dels mitjans materials, inclosos els informàtics i telemàtics, adients per dur a terme efectivament la tasca d'assessorament.
Disposar d'un sistema de registre de persones usuàries, en cadascuna de les seves oficines.
Les entitats d'assessorament hauran de demostrar que disposen d'experiència en assessorament a les explotacions agràries.
Les associacions de persones agricultores i ramaderes que incloguin en els seus estatuts la representació professional podran exercir el servei d'assessorament pel qual s'han inscrit, mitjançant entitats sobre les quals l'associació mantingui més d'un 50% del capital social, sempre que aquestes entitats participades garanteixin la competència per a l'assessorament en els àmbits relacionats amb el nivell d'assessorament inscrit.
En tot cas, aquestes entitats participades han de complir els requisits que s'estableixen en el Decret 9/2012, de 17 de gener.
Les entitats podran completar els serveis d'assessorament mitjançant acords amb entitats inscrites en d'altres nivells d'assessorament.
Les entitats d'assessorament agrari respon davant el Departament d'Agricultura de les obligacions següents:
A la fitxa registral de les entitats amb serveis d'assessorament hi consten, com a mínim, les dades següents, que seran subministrades per les entitats d'assessorament agrari, de manera obligatòria, en la comunicació d'inscripció:
Es crea, adscrit al Departament d'Agricultura, el fitxer de dades d'entitats d'assessorament agrari de Catalunya i de les oficines, que es deriven del Registre que crea i regula els apartats anteriors d'aquest article, amb el contingut que preveu l'article 20 de la Llei orgànica 15/1999, de 13 de desembre, de protecció de dades de caràcter personal (BOE núm. 298 - 14/12/1999), i que es detalla com a annex.
Les dades del Registre d'entitats d'assessorament agrari de Catalunya que tenen el caràcter de públiques són:
La cessió de dades d'aquest Registre només es podrà fer entre les autoritats competents de les comunitats autònomes i de l'Administració General de l'Estat, així com de la Comissió Europea, exclusivament per a ús de cada administració en funció de les respectives competències d'acord amb el que disposa l'article 4.3 del Decret 392/2006, de 17 d'octubre, pel qual es regula el Sistema d'assessorament agrari de Catalunya.
Entitats d'assessorament agrari inscrites al Registre.
Producció agrícola i ramadera i integral agrari i rural